Igor Larionov

Igor Nikolajevitsj Larionov (russisk: Игорь Николаевич Ларионов; født 3. desember 1960 i Voskresensk, Sovjetunionen nå Russland) er en tidligere russisk ishockeyspiller. Han var en forkjemper for at sovjetiske spillere kunne få delta i National Hockey League. Han var primært center, og er ansett som en av tidenes beste pasningsleggere. Larionov vant to OL-gull og fire VM-gull for Sovjetunionen og tre Stanley Cup-mesterskapet med Detroit Red Wings. Han var den femte russiske hockeyspilleren som ble medlem av Hockey hall of fame (10. november 2008).

 Karriere 
Igor Larionov var center i den berømte KLM-rekka med Vladimir Krutov, Sergej Makarov, Alexej Kasatonov og Vjatsjeslav «Slava» Fetisov som alle spilte for CSKA Moskva. Han vant to gull (1984, 1988) for Sovjetunionen og en bronse for Russland (2002) i OL, og fire gull (1982, 1983, 1986, 1989), én sølv (1987) og én bronse i VM (1985).

Larionov ble draftet av Vancouver Canucks i 1985, men Viktor Tikhonov (trener for CSKA Moskva og landslaget) lot han ikke reise til NHL før i 1989. Larionov dro til NHL sammen med mange andre sovjetiske spillere, inkludert alle hans fire rekkekamerater. Han og Krutov havnet i Canucks i 1989. Krutov var bare én sesong i NHL og spilte bare for Canucks, mens Larionov spilte tre sesonger i Canucks. Etter hans tre årskontrakt med Canucks hadde utløpt, valgte Larionov å spille ett år i Lugano i Sveits. Han vendte tilbake til NHL og San Jose Sharks i 1993-94 der han spilte med tidligere rekkekamerat Sergej Makarov.

Larionov ble byttet til Detroit Red Wings i 1995-96 og ble der medlem av en «Russian fiver» sammen med Vjatsjeslav Fetisov, Vladimir Konstantinov, Vjatsjeslav Kozlov og Sergej Fjodorov. I 2000 signerte han med Florida Panthers, men det ble ikke vellykket, og han vendte tilbake til Detroit Red Wings. Han spilte sin siste NHL-sesong med New Jersey Devils i 2003-04.

Larionov avsluttet sin karriere ved å spille to kamper for det svenske laget Brunflo IK i 2005-06, der han scoret ett mål og tre assist.

Larionov og Vjatsjeslav Fetisov er de eneste to spillere i verden som har vunnet OL-gull (1984, 1988), VM-gull (1982, 1983, 1986, 1989), Stanley Cup (1997, 1998, 2002), Canada Cup (1981) og junior-VM (1978, 1979).

 Referanser 

 Eksterne lenker 



Kategori:Russiske ishockeyspillere
Kategori:Sovjetiske ishockeyspillere
Kategori:Ishockeyspillere for Vancouver Canucks
Kategori:Olympiske mestere for Sovjetunionen
Kategori:Olympiske bronsemedaljevinnere for Sovjetunionen
Kategori:Ishockeyspillere for San Jose Sharks
Kategori:Ishockeyspillere for Detroit Red Wings
Kategori:Ishockeyspillere for Florida Panthers
Kategori:Ishockeyspillere for New Jersey Devils
Kategori:Medaljevinnere under Vinter-OL 1984
Kategori:Deltakere for Sovjetunionen under Vinter-OL 1984
Kategori:Ishockeyspillere under Vinter-OL 1984
Kategori:Medaljevinnere under Vinter-OL 1988
Kategori:Deltakere for Sovjetunionen under Vinter-OL 1988
Kategori:Ishockeyspillere under Vinter-OL 1988
Kategori:Medaljevinnere under Vinter-OL 2002
Kategori:Deltakere for Russland under Vinter-OL 2002
Kategori:Ishockeyspillere under Vinter-OL 2002
Kategori:Personer fra Voskresensk rajon
Kategori:Utenlandske ishockeyspillere i NHL
Kategori:Olympiske medaljevinnere i ishockey